
	ΠΩΣ Η ΑΝΑΓΚΗ ΓΙΝΕΤΑΙ  ΙΣΤΟΡΙΑ...

του Δημήτρη Χριστόφια

στο Σπίτι της Κύπρου

Την Πέμπτη 1 Δεκεμβρίου 2016 και ώρα 20:00, η Πρεσβεία της Κυπριακής Δημοκρατίας-Σπίτι της Κύπρου, θα πραγματοποιήσει, στο Σπίτι της Κύπρου, Ξενοφώντος 2Α Σύνταγμα, την παρουσίαση του βιβλίου του τέως Προέδρου της Κυπριακής Δημοκρατίας κ. Δημήτρη Χριστόφια, ΠΩΣ Η ΑΝΑΓΚΗ ΓΙΝΕΤΑΙ  ΙΣΤΟΡΙΑ...

Χαιρετισμό θα απευθύνουν η τ. Αναπληρώτρια Υπουργός Παιδείας Έρευνας και Θρησκευμάτων, Σία Αναγνωστοπούλου και ο Καθηγητής Επικοινωνίας και ΜΜΕ Ευρωπαϊκού Πανεπιστημίου Κύπρου, Θεόδωρος Ρουσόπουλος.

Για το βιβλίο θα μιλήσουν ο Καθηγητής Πολιτικής Επιστήμης του Εθνικού και Καποδιστριακού Πανεπιστημίου Αθηνών Γιάννης Μεταξάς και ο Καθηγητής Γεωπολιτικής του Εθνικού και Καποδιστριακού Πανεπιστημίου Αθηνών Γιάννης Μάζης.
Την εκδήλωση συντονίζει ο δημοσιογράφος Παύλος Τσίμας.
Στο πιάνο και στο τραγούδι ο συνθέτης Θάνος Μικρούτσικος.
Η ιστορία γράφεται ή και παραχαράσσεται σε συνάρτηση με την επικράτηση της μιας ή της άλλης τάξης ή και δυνάμεων, σε μια χώρα ή και παγκόσμια, σε μια δοσμένη ιστορική περίοδο. Το ίδιο ισχύει και για τη σύγχρονη ιστορία της Κύπρου. Η σύγχρονη ιστορία της πατρίδας μας αποτελείται από ένα κράμα με άρωμα ταξικής και παραταξιακής πάλης, αντιϊμπεριαλιστικών αντιθέσεων, αντιαποικιακού αγώνα, διακοινοτικών συγκρούσεων και ενδοϊμπεριαλιστικών αντιθέσεων και τελικά διανθίζεται και με τον Ψυχρό Πόλεμο. Καθοδηγητική πυξίδα για τον συγγραφέα ήταν και παραμένει η αποκατάσταση της ιστορικής αλήθειας, ανεξαρτήτως τιμήματος. Ο απλός άνθρωπος και ιδιαίτερα ο εργάτης, ο αγρότης, αλλά κι ο εργάτης του Πνεύματος, που υπηρέτησε με συνέπεια για μισό αιώνα και βάλε, ας τον κρίνει αυστηρά μεν, αλλά με αντικειμενικότητα. Η Αριστερά –και όχι μόνο– πρέπει να αποβάλει το προπέτασμα καπνού που της έριξαν στα μάτια οι αντίπαλοι, θολώνοντας μυαλά και να αποδώσει με καθαρό μυαλό «τα του Καίσαρος τω Καίσαρι και τα του λαού τω λαώ».

